Ohjelman on kustantanut Joyce Meyerin palvelutyön kumppanit.
Jos velkataakka painaa, rohkaisen katsomaan tämän, -
sillä haluan kertoa tänään jotakin, mistä on paljon apua.
Ajatus velattomuudesta tuntuu monista niin epätodelliselta, -
ettei siitä uskalleta unelmoida. Kuitenkin se on mahdollista.
ILOA ARKEEN Vapaaksi veloista 1/2
Minulla on teille asiaa.
Mietin pitkään, missä opettaisin tästä, -
ja ajattelin valita Louisianan.
Toivottavasti taputatte vielä, kun ilta on ohi.
Sanon jo etukäteen ...
... että opetukseni tulee varmasti puhuttelemaan lähes jokaista.
Tästä aiheesta ei juuri kuule puhuttavan seurakunnassa.
Kuitenkin opetus on tarpeen, koska se koskee isoa osaa elämäämme.
Tämä asia aiheuttaa nykyään 56 prosenttia avioeroista.
Se aiheuttaa hermoromahduksia, -
masennusta, onnetonta oloa, epätoivoa.
Koko viikonlopun puhun siitä, miten hoitaa raha-asioita, -
miten käsitellä rahaa.
Joillakin teistä ei ehkä ole suuria ongelmia sen kanssa.
Olette ehkä jo selvinneet kamppailusta voittajina.
Mutta on hyvä kuulla aina uutta, saada tuoretta tietoa.
Jumala haluaa, että olemme pää, emmekä häntä.
Hän ei halua meidän olevan velkataakan alla kaiken aikaa.
Uskon, että jokainen kuulija ja katsoja voi saavuttaa hetken, -
jolloin maksaa kaiken käteisellä.
Uskon siihen, mutta se ei tapahdu taikasauvaa heilauttamalla.
Eikä siten, että nuhtelen rukouksessa velkaanne.
En aio valehdella. Vapautuminen veloista vaatii kovaa työtä -
ja uhrautumista, mutta se on sen arvoista, -
kun paineet siitä jäävät.
Luuk. 16:11 sanoo, että jos emme ole uskollisia väärän mammonan -
eli rahan kanssa, kuka voisi uskoa meille oikeaa rikkautta?
Tähän raamatunkohtaan seminaarimme perustuu.
Jos emme ole uskollisia väärän mammonan kanssa, -
kuka antaisi meille oikeaa rikkautta? Otetaan esimerkki.
Kuinka monella on mielestään Jumalan kutsu?
Päättäkää nyt jo etukäteen, ettette aio suuttua minulle.
Minun on mentävä suoraan asiaan.
En yritä tehdä kenellekään pahaa tai tuomittua oloa.
Monet ovat korvia myöten veloissa.
Raamatusta selviää, että jos emme hallitse rahankäyttöämme, -
emme hallitse palvelutyötämme.
Jos joku on täällä samaa mieltä kanssani, panostan todella sinuun.
Jos emme hallitse väärää mammonaa, -
siis rahaa, omaisuutta ja materiaa, -
niin miten meille voi uskoa oikeaa rikkautta?
Jumala seuraa, miten käsittelemme rahaamme, -
ennen kuin antaa muita asioita elämäämme.
Jokaisen on hankkiuduttava eroon kaikesta itsesäälistä.
Pyysin esirukoustukea itselleni, koska tämä aihe on niin arka.
Tällainen puhe saa paholaisen antamaan meille tuhat veruketta:
"Et tiedä, mitä olen juuri kokenut."
"Näin vain tapahtui." Toki asioita tapahtuu.
Ja toki on onnettomia olosuhteita, emmekä kaikki koe samoja asioita.
Uskon tutkimusteni ja lukemieni kirjojen perusteella, -
että voimme olla valmiit mihin tahansa odottamattomaan.
Oli se sitten mitä tahansa. Kyse ei ole vaikeuksistamme nyt, -
vaan mihin haluamme päästä.
Monet vanhemmat eivät opeta, miten käsitellä rahaa, eikä koulu.
Seurakunnassa voi käydä 20 vuotta,-
ja jos sinä aikana muutama opettaa yhdessä kokouksessa rahankäytöstä,-
se olisi jo paljon.
Rahan antamisesta kyllä kuulee opetettavan, -
mutta ei juurikaan sen saamisesta, paitsi antamisen kautta.
Mutta siinäkin tapauksessa meidän on työskenneltävä ja säästettävä, -
opittava sijoittamaan ja elämään varojen mukaan.
Kopioimme naapureitamme tietämättä, että he ovat vararikossa.
Yritämme saada, mitä muilla on, vaikka he ovat siksi velkaantuneet.
Olemme kulutushulluja! On pakko saada omamme.
On niin hienoa saavuttaa hetki, -
jolloin saamme Pyhän Hengen raivon koko juttuun.
Sanomme: "Ei enää loppuelämää siinä vankeudessa!"
"En aio olla lainanantajan palvelija kaiken elämää!"
"En aio pelätä sitä, että puhelin soi, -
ja joku perii velkoja tai kertoo sähkön katkeavan."
"Näin en enää elä! Jumala, opeta minua, -
ja anna armo olla luovuttamatta, kesti tämä miten kauan tahansa."
"Olen niin raivoissani tästä!"
On suututtava tarpeeksi toimiakseen, ei vain harmitella.
Vain narista vähän ...
"En ole saanut mahdollisuutta! Työ on surkeaa! Pomo kohtelee väärin."
En puhu ruikuttamisesta, -
vaan raivostumisesta Pyhässä Hengessä, jolloin sanot:
"Jumala on puolellani ja minulla on Kristuksen mieli, -
enkä enää elä näin! Kuuletko, paholainen, en enää aio elää näin!"
"Aion vielä päästä siihen, että ostan käteisellä, -
eikä tarvitse pelätä, että yksi palkaton päivä vie ahdinkoon."
"Tarpeeni täyttyvät ja minulla on aina runsaasti, -
millä auttaa toisia."
Nyt tosiasiaa rahasta ja velasta. Jos raha puhuisi, mitä se sanoisi?
Oletetaanpa, että raha vierailisi kotonasi ja keskustelisi kanssasi.
Se voisi sanoa: "Masentavaa, miten minua käytetään väärin, -
miten takiani tapellaan, petetään varastetaan ja valehdellaan."
"Minua syytetään lähes joka avio- erosta, ahnehditaan ja tuhlataan."
"Minua pidetään turvana, ja he käyttäytyvät kuin olisin Jumala."
"Tietäisivätpä ihmiset, miten paljon hyvää he voisivat minulla tehdä."
Sanon jo nyt, että käytin aiheen tutkimiseen useita kirjoja.
Annan kunnian sinne, minne se kuuluu.
Tällä alueella tarvitaan kipeästi apua.
Kahta lukemaani kirjaa voin todella suositella.
Molemmat on kirjoittanut hieno uskova mies.
Jotkut ajatuksistani ovat heidän materiaaliaan:
Bob Katzin kirja Money Came by the House the Other Day, -
ja Dave Ramseyn kirja Financial Peace.
He tietävät minua enemmän, ja voitte oppia lisää heiltä.
On muitakin hyviä kirjoja, mutta nämä olen lukenut.
Raamatussa on noin 2 000 rahasta puhuvaa jaetta.
Jeesus puhui enemmän rahasta kuin taivaasta tai helvetistä.
Lähes puolet vertauksista koskee jollain tavoin rahaa.
Siitä puhuminen seurakunnassa hermostuttaa ihmisiä.
Jeesus puhui paljon rahasta.
Hän kehotti ihmisiä antamaan, eikä rahaa tulisi rakastaa.
Sen kanssa tulisi olla varovainen, eikä tuhlata. Siitä tulisi nauttia.
Otetaan 1. Timoteus 6.
1. Tim. 6:7. Uskon, että rahaan liittyy väärää käsitystä.
"Sillä me emme ole maailmaan mitään tuoneet, -
emme myös voi täältä mitään viedä."
Turha rakastua tavaroihin, koska niitä emme saa mukaamme.
"Kun meillä on ruoka ja vaatteet, tyytykäämme niihin."
Ei tyytyväinen niin, etteikö minkään pitäisi koskaan muuttua.
Vaurastumme, jos olemme kiitollisia ja tyytyväisiä joka askeleella.
On annettava osa omastamme jokaisella saavutetulla tasolla.
Älkää sortuko sanomaan: "Kun minä ... sitten minä ..."
Se on petosta, keino välttää jonkin tekeminen nyt.
"Ne, jotka rikastua tahtovat, lankeavat kiusaukseen -
ja paulaan ja moniin mielettömiin ja vahingollisiin himoihin, -
jotka upottavat ihmiset turmioon ja kadotukseen."
Haluan teidän saavan täällä raamatullisen näkemyksen rahasta.
Kirjoittakaa muistiin: älä himoitse rikastua.
Himoitseminen saa meidät tekemään tyhmyyksiä.
Voimme himoita mitä tahansa. Se ei rajoitu vain seksiin.
Voimme himoita jäätelöä.
Herra näytti minulle vuosia sitten, mitä himo on.
Himoa on, kun haluan jotain niin, etten ole onnellinen ilman sitä.
"Sillä rakkaus rahaan ..." (engl.) Tämä raamatunkohta -
on synnyttänyt oppisuuntia ja hajottanut ihmisiä.
"Sillä rakkaus rahaan on kaiken pahan juuri."
Rahaa ei siis sanota pahaksi, -
vaan siinä sanotaan, että rakkaus rahaan ... on paha.
Muistattehan, mitä sanottavaa rahalla oli?
"Tietäisivätpä ihmiset, mitä hyvää he voisivat minulla tehdä, -
kun asenne on oikea."
Raamattu varoittaa syystä rahasta. Meidän on läpäistävä kaksi testiä:
miten käyttäydymme ilman sitä, ja miten, kun sitä on paljon.
Kasvamme asteittain, koska vaikka meillä olisi hienoja ajatuksia, -
ei olisi taetta siitä, mitä tekisimme rahalla, -
ennen kuin sitä on. Siksi meitä koetellaan.
Uskollisuus täällä ylentää meidät tänne.
Täällä olemme taas uskollisia. Heti kun voimme auttaa enemmän toisia, -
Jumala koettelee, teemmekö mitä sanoimme tekevämme.
Saarnahan menee jo hyvin!
Olemme tehneet lupauksia Jumalalle tällä tasolla, -
ja nyt olemme täällä. "No tuota ..."
On pidettävä kiinni sitoumuksista ja lupauksista.
"Rakkaus rahaan on kaiken pahan juuri, -
sitä haluten monet ovat eksyneet pois uskosta, -
ja lävistäneet itsensä monenlaisella tuskalla."
James Dobson tajusi jotakin pelatessaan Monopolia.
Hän vaihtoi talot hotelleihin, vei toisilta kaiken, -
pannen heidät pois pelistä.
Hän todella nautti siitä. Pian kaikki oli hänen.
Kun hän laittoi pelinappuloita laatikkoon, hän tajusi jotakin:
elämän päättyessä kaikki hankittu menee takaisin laatikkoon, -
ja joku toinen jatkaa niillä.
Miksemme käyttäisi elämäämme johonkin, mikä kestää?
Rakastan Paavalin sanoja Filippiläiskirjeen 4. luvussa.
Uskon, että se sopii tähän opetukseen rahasta.
Hän sanoi oppineensa, miten olla tyytyväinen ...
... niin niukkuudessa kuin runsaudessa.
Paavali siis sanoi olleensa sekä puutteessa että yltäkylläisyydessä.
Hän tiesi, miten toimia molemmissa.
Lähes jokainen Jumalaa palveleva joutuu kokemaan niukkuuden ajan.
Meitä saatetaan koetella muutama vuosikin ...
asenteestamme rahaan ja materiaan.
Kun sain kutsun palvelutyöhön, minulla ja miehelläni oli jo työ.
Emme kamppailleet taloudellisesti. Olimme keskivertoperhe:
kaksi autoa, talolaina, autolaina, -
muutama liikaa käytetty luottokortti. Ja sitä rataa.
Kun sain palvelutyön sydämelleni, ei ollut aikaa valmistautua siihen.
Jumala kehotti jättämään työni. Tarvitsimme ihmeen joka kuukausi, -
koska laskut ylittivät tulomme. Mutta Jumala kehotti minua siihen.
Mutta älkää tehkö samaa, mihin Jumala kehottaa toisia ihmisiä!
6 vuotta ...
Sanokaa: 6 vuotta ...
6 vuotta tarvitsimme ihmeen joka kuukausi laskujen maksuun.
Kaikki muu oli sen yli: vaatteet, jopa jotkut välttämättömyydet.
Meidän täytyi luottaa Jumalaan.
Kirjoitin listaan, että tarvitsimme paistinpannun ja pesulappuja.
Piti uskoa Jumalan apuun.
10 - 15 dollarin kanssa menin kirpputoreille -
luottaen Jumalaan, että löytäisin lapsilleni kengät.
Ei ole häpeä aloittaa noin, -
mutta siihen ei tule jäädä koko elämäksi.
Menin kauppaan laskimeni kanssa. Lista ei saanut ylittyä yhtään.
Ostin aina jauhelihaa ja kanaa, mutta halusin pihviä.
Piti ostaa vain pieniä pakkauksia, koska isoihin ei ollut varaa.
En halunnut ostaa vanhaa leipää ja säilykkeitä.
Mutta niin tein.
Nyt kun tilanne on toinen ja pystyn kirjoittamaan kirjoja, -
ystäväni muistutti, miten ihmeellistä on nähdä elämäni nyt, -
ja kuunnella vanhoilta kaseteilta, miten kävin lähikaupassa -
ostamassa etiketittömiä säilykepurkkeja 10 sentillä -
luottaen Jumalaan, etteivät ne olisi kissanruokaa.
Silloinkin oli oltava uskollinen ja jatkettava antamista.
Ylimääräistä ei juuri ollut, mutta kerran annoin päiväpeiton pois, -
ja myös tauluja.
Kerran annoin pois vihkisormukseni. Se oli vain 17 dollarin arvoinen.
Dave oli hukannut alkuperäisen taskustaan pelatessamme golfia.
Kuulostaa pahalta, mutta se oli vahinko.
Uuteen ei ollut varaa, joten ostin pienen sormuksen -
kristillisestä kirjakaupasta, jossa oli kalan kuva.
Muuta minulla ei ollut, ja sitten Jumala käski antaa senkin pois.
Totesin vain: "Hyvä on, menköön kaikki!"
"Mikä sen parempaa, menköön kaikki vaan!"
Minulla oli suuri näky ja unelma tästä, mitä nyt teen, -
mutta ostelin etiketittömiä säilykepurkkeja.
Tarinoita riittää, mutta näin kaikki alkoi.
Nuo ajat ovat kallisarvoisia muistoja.
Älkää vähätelkö pienten alkujen päiviä!
Kateus estää pääsemästä eteenpäin tilanteesta.
Käytöksestäsi erämaassa riippuu kauanko siellä pysyt.
Jos olet uskollinen vähässä, sinusta tulee paljon haltija.
Sitten pääset uudelle tasolle, ja siellä taas koetellaan.
Ja taas tulee uusi taso ja uusi koetus.
Joskus tunnet putoavasi alemmas.
Ja siellä taas koetellaan. Jonkun tason voi hypätä ylikin.
Kerron nyt totuuden.
Kristuksen ruumiissa on niitäkin, joilla on rahaa.
Heitä koetellaan myös paljon, -
koska kenelle paljon annetaan, siltä paljon vaaditaan.
Jumala siunaa taloudellisesti ihmisiä heidän itsensä takia, -
mutta myös, jotta he rahoittaisivat evankeliumin saarnaamisen -
ja auttaisivat vähäosaisia. Monilla menee huonosti.
Pelkkä lahjakortti kampaajalle voi olla heille ihme taivaasta.
Ei raha ole ainoa keino tehdä ihmiset onnelliseksi.
Voimme auttaa, vaikkei rahaa olisikaan. Mutta jos sitä on, -
voimme tehdä sillä toiset onnelliseksi.
Raamattu varoittaa rahan haalimisesta vain itselleen.
Muistatteko raamatunkertomuksen miehestä, jolla oli liikaa viljaa?
Hän päätti repiä maahan aittansa ja rakennuttaa isompia tilalle.
Mutta Jumala sanoo: "Sinä mieletön, tänä yönä sielusi vaaditaan pois!"
Kaikki menee takaisin laatikkoon!
Luuk. 12:15: Jeesus sanoi heille: "Kavahtakaa kaikkea ahneutta."
10. käskyssä sanotaan, ettei tule himoita. Älä halua, mitä muilla on!
Pyydä Jumalalta sitä, mitä Hän haluaa juuri sinulla olevan!
Rohkaisen uskollisuuteen siinä vähässäkin, mitä sinulla nyt on.
Niin Jumala näkee, voiko uskoa lisää.
Jos on uskollinen vähässä, on sitä paljossa. Matt. 25:23.
Isäntä vastasi: "Hyvä on, sinä hyvä ja uskollinen palvelija,-
vähässä olet ollut uskollinen, panen sinut paljon haltijaksi."
Saamme lisää, kun huolehdimme hyvin siitä, mitä meillä nyt on.
Saatavana on DVD-sarjani The Cause and Cure for Financial Deficiency.
Nyt on aika sanoa: "Aion kylvää hyvään maahan ja uskon, -
että asiat alkavat muuttua."
Minulla on vielä kerrottavaa, joten pysykää mukana!
Jonain päivänä velat on maksettu. - Jonain päivänä niukkuus väistyy.
Jonain päivänä ostan auton käteisellä.
Onko sinulla näitä unelmia?
Ala niiden toteuttaminen jo nyt Joyce Meyerin DVD-sarjan avulla.
Tilaa ruudussa olevien yhteystietojen kautta.
Soita tai käy osoitteessa: joycemeyer.org.
Tulossa ...
Taloudellinen ihme tulee vain hoitamalla hyvin sen, mitä nyt on.
Hearing From God Each Morning -hartauskirjaani on ilo tarjota.
Voimme kuulla Jumalan puhuvan. Joka päivä voit kuulla, -
että Jumala on kanssasi, tuntee sinut ja pitää huolta.
Siksi kirjoitin hartauskirjan Jumalan äänen kuulemisesta.
Menestyskirjailija Joyce Meyerin Hearing from God Each Morning -
saatavana JMM:stä ja kirjakaupoista.
Ja menoksi! Lapset valmiiksi, koira ulos, aamutoimet, -
lapset kouluun, työnteko, lasten haku, harrastukset, läksyt, ruoka,-
tiskit, pyykki, hyvänyönsuukko - ja on tiistai! Jokin vinossa?
Eat the Cookie, Buy the Shoes tulossa Joyce Meyeriltä.
Näe, mitä Jumala sanoo itsesi kohtelemisesta.
Myynnissä 13.4.2009.
Maaliskuun 10. on erityinen rukous- päivä teidän tarpeidenne puolesta.
Monet täällä rukoilevat silloin, joten lähettäkää pyyntönne, -
niin rukoilemme uskossa läpimurtoa.
Suomennos: Tiina-Maria Aarnio